Søren Kjeldsen er bedste danske spiller på en delt 16.-plads efter førstedagen af golfturneringen Andalucia Masters på Valderrama-banen i Spanien. Danskeren gik første runde i 72 slag, et slag over banens par, og det var et slag bedre end Søren Hansen og Thomas Bjørn. Længere nede i feltet ligger Jeppe Huldahl, som brugte 77 slag. Skotten Richie Ramsay fører efter en runde i 65 slag.

Referat:
Den nordjyske golfspiller er 7 slag efter den førende efter førstedagen på Valderrama.